als_Latn dik_Latn sag_Latn
Olimpiku i Marsejës nuk ndalet më. Skuadra e Marselo Bielsës fiton 2 me 1 në fushën e Kan në ndeshjen e javës së nëntë të kampionatit francez, duke korrur suksesin e shtatë radhazi e duke fluturuar pesë pikë mbi Bordon. Kjo e fundit bëri një hap fals këtë javë me humbjen 1 me 0 me Reims të premten, duke i dhënë mundësinë Marsejës që të shkëputet. Marsejezët mbizotëruan që nga minutat e para të lojës. Por muri i krijuar nga mbrojtja e Kan, do të thyhej vetëm në minutën e 74-rt, kur Romao do të shkëputej bukur dhe do të shënonte me kokë, pas krosimit nga koditja e këndit nga Alesandrini. 10 minuta më vonë, Kan do të gjente barazimin me Musavu-King, që do të shënonte po me kokë. Por në fund të lojës, në minutën e tretë shtesë, Ginjac do të shënonte golin e fitores për Marsejën, e cila forcon pozitat në krye të Ligës së Parë franceze. Olimpiku i Marsejës kryeson renditjen me 22 pikë e ndjekur nga Bordo me 17.
als_Latn